Viranomaisten mukaan islamistiset isis-terroristit aikoivat hyökätä umpimähkään valittuun taloon ja surmata sen asukkaat. Vaihtoehtona oli hyökätä ihmisten kimppuun puukkojen kanssa julkisella paikalla.

Norjan viranomaiset ovat saaneet uutta tietoa heinäkuun terroriuhasta Norjassa.

Viranomaisten mukaan islamistiset isis-terroristit aikoivat hyökätä umpimähkään valittuun taloon ja surmata sen asukkaat.

NRK:n (siirryt toiseen palveluun) tietojen mukaan terroristit aikoivat kuvata surmateot ja jakaa videon internetissä.

Tarkoituksena oli valita tavallinen norjalainen talo ja perhe, joihin norjalaiset olisivat voineet samaistua ja identifioida itsensä. Vaihtoehtona oli hyökätä ihmisten kimppuun puukkojen kanssa julkisella paikalla.

Terroriuhan takia Norjan viranomaiset kiristivät heinäkuussa rajatarkistuksia myös Pohjois-Suomen ja Pohjois-Norjan rajoilla.

Dagbladet kertoi syksyllä, että neljä isis-terroristia oli matkalla Norjaan heinäkuussa. Tavoitteena oli tehdä terrori-isku, jossa kuolee ihmisiä.

Lähteet: NRK